ועדת הפנים והגנת הסביבה, כנסת 19, פרוטוקול מספר 407, 2014-11-17 10:00

מירי רגב: חברים, שלום לכולם, בוקר טוב, אני מודה לכל החברים שהגיעו מצפון הארץ לדיון בכנסת היום.

מירי רגב: הדיון הזה, בעיני, הוא אחד הדיונים החשובים בעניין הפגיעה בהטבות המס ליישובי קו העימות בצפון.

מירי רגב: הודיע שר האוצר יחד עם ראש הממשלה שלא מתכוונים לפגוע בפריפריה, שמתכוונים לסייע לפריפריה, וודאי אם לא מוסיפים לפריפריה, אז לא מזיקים לה.

מירי רגב: זאת אומרת, אם אתה לא מוסיף לה הטבות, אתה לא מוסיף לה מענקים, אתה לא בונה מפעלים, שר התמ"ת וכדומה, לפחות אל תרע.

נחמן שי: אתה לא גורע.

מירי רגב: אל תבצע מהלך שבו אתה או מבטל את ההטבה או מקזז את ההטבה ל-50% בחלק מהמקומות.

מירי רגב: הצלחנו – לפני הדיון בממשלה על חוק התקציב, בכוחות משותפים יחד עם בני ביטון, יושב-ראש פורום ערי הפיתוח בשלטון המקומי – לבטל את הגזרה ליישובי הדרום.

מירי רגב: חשבתי שפתרנו גם את סוגיית הצפון, כך גם הבנתי מחיים ביבס, יושב-ראש השלטון המקומי, ואז קיבלתי את הטלפון יום למחרת מעמית סופר ומסיון, שהודיעו לי שהצפון נשאר מופקר.

מירי רגב: הדרום טופל, אבל הצפון לא טופל.

מירי רגב: וכולנו יודעים שהגבול הצפוני הוא לא גבול רגוע ושקט.

מירי רגב: מחר בבוקר יהיה שם אירוע עם החיזבאללה, פתאום כולם ירוצו לצפון ויסבירו למה חשוב לטפל באוכלוסייה הצפונית, ולמה אסור שהאוכלוסייה הצפונית תעזוב למרכז הארץ, ולמה חשוב לנו, כממשלה, לטפח אותה.

מירי רגב: זה פשוט מדהים איך הכול משתנה כשיש אירוע אחד, ולא מבינים שצריך לשמור על רצף, כדי לשמור על יציבות.

מירי רגב: כדי לשמור על היציבות גם של האזרחים שם, גם של ראשי הערים, מול עסקים, מול בעלי עסקים, מול מפעלים שונים.

מירי רגב: אבל כנראה הרצף הזה לא מובן באוצר.

מירי רגב: הרצף הזה הלך לאיבוד באוצר, והדיון הזה הוא דיון פותח.

מירי רגב: אני מתארת לעצמי שיהיה דיון בוועדת הכספים, שם דנים בהטבות המס, אבל חשבתי שנכון שוועדת הפנים תעסוק בסוגיה הזאת, חשבתי שנכון לשמוע את ראשי הערים והמועצות בסוגיה הזאת, לשמוע את האמירות המלומדות של נציג האוצר, ומפה נסכם ונראה כיצד אנחנו ממשיכים.

מירי רגב: נחמן, אתה יכול לדבר בכל שלב.

מירי רגב: אתה רוצה לפני ראשי הערים, במהלך?

נחמן שי: אני שמח לראות שהממשלה הצליחה לבלבל לגמרי את התהליך הזה.

נחמן שי: בעיקרון מדינת ישראל חייבת לחזק את היישובים בפריפריה, אין בכלל ספק בכך.

נחמן שי: אני אדגיש בעניין הזה במיוחד את הצפון מסיבות שאנחנו לא תמיד מדברים עליהן בקול רם, אבל כל אחד מבין אותן בחדר הזה.

נחמן שי: זו משימה לאומית לרכז אוכלוסייה באזורי הצפון.

נחמן שי: לא להחליש אותה, אלא לחזק אותה, ודווקא לדאוג לכך שהאוכלוסייה תהיה חזקה ולא לתת "צ'ופר" ליישוב שהוא חלש, או לגרום למצב ששמעתי עליו, שיישוב חושש מלהתקדם במעלה הסוציו-אקונומי, כי אז הוא ייתקע, ואז הוא נושר.

מירי רגב: אם במגדל העמק אתה קונה את הבית שלך, בית בעמידר, ויש כמות של אנשים, מעלים לך את הרמה הסוציו-אקונומית, כי יש לך כבר אזרחים בעלי בתים.

מירי רגב: זה פשוט מדהים.

נחמן שי: הצליחו לבלבל לגמרי את התהליך.

נחמן שי: אני רוצה לראות איך הדברים יתפתחו.

נחמן שי: אני מודע לנושא הצפוני לאחר כמה פגישות שהיו לי, אבל בואו נראה איך אנחנו מתקדמים, ובעיקר זה תלוי בממשלה, אחרת הם ילכו לבית המשפט ויערערו על כך, ואז הם יפתחו מחדש את הכול, ואני בטוח שזה יצליח לפוצץ את כל התהליך הזה כמו שקרה כבר בעבר.

נחמן שי: זו ההמלצה שלי בסוף.

מירי רגב: נחמן, תודה.

מירי רגב: אנחנו נפתח עם סיון, לאחר מכן עמית וחברים שיירשמו פה.

מירי רגב: סיון, בבקשה.

<סיון יחיאלי: גברתי היושבת-ראש, אני קודם כול מבקש להגיד לך תודה רבה על זה שזימנת את הדיון הזה.

<סיון יחיאלי: הוועדה שלך היא בית לראשי רשויות, אנחנו מוצאים כאן אוזן קשבת במגוון של נושאים, ולכן מן הראוי שנפתח את הדיון שלנו בהטבות המס אצלך בוועדה.

<סיון יחיאלי: יושבים כאן מסביב לשולחן חברים מפורום קו עימות מיישובים שונים – יהודים, ערבים, מועצות אזוריות, ערים, מועצות מקומיות, יושבים כולם ביחד וכולנו כאחד לא מבינים מה קורה כאן.

<סיון יחיאלי: אנחנו לא מצליחים להבין את ההיגיון שממשלת ישראל באה ובמקום לעשות מהלך שהוא מחבר, מאחד, מסתכל על האזור, מחזק את האזור, עושה מהלך של הפרד ומשול, לחלק מקצצת לחצי, לחצי מוציאה בכלל, יוצרת איזה מצב של בוקה ומבולקה, שאף אחד לא יודע איך לאכול אותו.

<סיון יחיאלי: אתה מסתכל היום על יישובים כמו דן ודפנה, לדפנה מכפילים, לדן מורידים לחצי.

<סיון יחיאלי: מי יודע למה, מי מבין את זה, מי יכול בכלל להסביר את הדבר הזה.

<סיון יחיאלי: הכול בצורה לא מידתית.

<סיון יחיאלי: אנחנו מהמקום שלנו מסתכלים על זה ושואלים את עצמנו איך יכול להיות - - -

מירי רגב: שלום לשלמה בוחבוט, בוא תצטרף אלינו.

מירי רגב: אנחנו שואלים את עצמנו איך יכול להיות שהדבר הזה קורה.

<סיון יחיאלי: אני מבקש לא להאריך בדברים, גברתי היושבת-ראש, את מכירה את הנתונים היטב, את מכירה את המתווה המוצע.

<סיון יחיאלי: אנחנו מבקשים שהמתווה המוצע לא יגיע כמו שהוא ולא יאושר בכנסת.

<סיון יחיאלי: אנחנו מבקשים שהיישובים של קו העימות לא ייפגעו, כפי שהצהיר ראש הממשלה בפתיחת הישיבה, ואני חושב שבעת הזאת חשוב מאוד שחברי לפורום ישמיעו את עמדתם, והדברים יישמעו כאן.

<סיון יחיאלי: בסופו של דבר פגשתי חלק גדול מהפקידות והדברים נשמעו מפי.

<סיון יחיאלי: אני רוצה שהדברים יישמעו גם מפי החברים האחרים בפורום, וזאת ההזדמנות.

<סיון יחיאלי: אני שוב מודה לך, גברתי היושבת-ראש, באמת על הבמה שנתת לנו כאן.

מירי רגב: תודה רבה לך.

מירי רגב: בוחבוט, אתה רוצה לדבר או שקודם ניתן לעמית?

שלמה בוחבוט: עמית.

מירי רגב: עמית סופר, בבקשה, ולאחר מכן – בוחבוט.

מירי רגב: אמרתי בתחילת הישיבה שהזזת פורום שיש לך באילת כדי להגיע לדיון החשוב הזה.

מירי רגב: נפגשנו לדיון מקדים שלך ושל סיון אצלי בשבוע שעבר.

מירי רגב: עמית סופר כבר דיבר אתי יום אחרי החלטת הממשלה בעניין הזה, ונראה ביחד איך אנחנו מצליחים פה להשפיע על הממשלה לבטל את הקיצוץ הזה שמתוכנן בחוק ההסדרים.

מירי רגב: עמית, בבקשה.

<עמית סופר: בוקר טוב, אני כמובן מצטרף לתודות של חברי סיון שהנושא הזה עולה על סדר-היום, גברתי היושבת-ראש, וכמובן לחברי הוועדה.

<עמית סופר: הטבות המס ניתנו למעשה לאורך השנים ליישובים סמוכי הגדר, שהם 9 ק"מ מקו הגבול, וזה על-פי הגדרות הצבא.

מירי רגב: לא הייתי אתך.

מירי רגב: ההגדרות - - -

<עמית סופר: הגדרות הצבא לאורך כל השנים היו שקו העימות זה 9 ק"מ מקו הגדר.

<עמית סופר: אני מדבר על קו עימות צפון.

<עמית סופר: תושבי היישובים לאורך כל השנים התמודדו עם מציאות ביטחונית מאוד מורכבת, עם אתגר כלכלי לא מבוטל, עם צרכים חברתיים, חינוכיים, תרבותיים.

<עמית סופר: אפשר לומר שהתושבים היו הגדר החיה, המגן האנושי של החברה הישראלית לאורך כל השנים.

<עמית סופר: בישיבת הממשלה שעסקה בטיפול הזה של הטבות המס, בפתח הישיבה, ראש הממשלה אמר דברים מאוד ברורים, שהוא מתכוון לשמר את המצב הקיים.

<עמית סופר: ראינו זאת גם בפרוטוקול של החלטת הממשלה.

<עמית סופר: אם אפשר לומר מילים חריפות בהקשר הזה, האוצר, באישון לילה, בדרך לא דרך - - -

מירי רגב: עשה מחטף.

<עמית סופר: מחטף, אני לא יודע איך תקראי לזה.

<עמית סופר: בסופו של דבר נקבעו קריטריונים, אבל עשו עוקפי קריטריונים, כל מיני קריטריונים שחריגים, אינם שוויוניים.

<עמית סופר: יצא לי לשוחח עם שרים שאמרו לי בצורה מאוד ברורה: ראש הממשלה אמר, הכנסנו את הפתק בעד, יצאנו, היה ברור לנו שמשמרים את המצב.

<עמית סופר: בסופו של דבר אנחנו מתעוררים למחרת בבוקר ושומעים דברים אחרים לגמרי – פגיעה אנושה ביישובי קו העימות.

<עמית סופר: צריך לומר שהיום, עם כל המציאות הכלכלית המורכבת, הנושא הזה של הטבת מס הוא בהחלט שיקול בפני אותה משפחה שבאה לקבוע את מקומה בגליל, ואני רואה את זה.

<עמית סופר: אני מצוי היום כמעט ב-21 הרחבות.

<עמית סופר: אני לא יודע איך להתחיל את השיווק, כשכרגע יש התמודדות אחרות מבחינת הטבות המס.

<עמית סופר: לאחר הפגיעה האנושה הזאת אני מבקש מגברתי לנסות בכל דרך, לפחות אם לא להיטיב, אז לשמר את המצב שהיה.

<עמית סופר: אנחנו לא מבקשים כרגע להיטיב את המצב, תשמרו לנו את מה שהיה.

<עמית סופר: עיננו אינה צרה במה שקורה בדרום הארץ.

<עמית סופר: להיפך, חשוב לנו לחזק.

<עמית סופר: אבל אם אנחנו כבר מדברים על שוויוניות, אז קבעו מספר מדדים: פריפריאלי, סוציו-אקונומי.

<עמית סופר: קבעו איזה כללים, בסופו של דבר עוקפים אותם.

<עמית סופר: לעניות דעתי, גם העניין הזה לא יעמוד במבחן בג"ץ, אם בסופו של דבר נצטרך להגיע לזה.

<עמית סופר: אני מאוד מקווה שהעניין הזה ייחסם וייפתר במסגרת ועדת הכספים.

<עמית סופר: אני שוב מודה לגברתי שהיא מעלה את הנושא הזה, כי זו באמת פגיעה אנושה להתיישבות אצלנו ביישובי קו העימות בצפון.

<עמית סופר: תודה.

מירי רגב: תודה רבה לך, עמית סופר.

מירי רגב: בוחבוט, בבקשה, ולאחר מכן – שלומי.

שלמה בוחבוט: גברתי היושבת-ראש, חברי ראשי רשויות, חברי הכנסת, אנחנו כראשי ערים צריכים לרשום בדיוק מי מחברי הכנסת היה פה.

שלמה בוחבוט: תראו כמה הם מזלזלים בנו.

שלמה בוחבוט: אני רוצה להודות ליושב-ראש שהזיזה נושאים לא פחות בוערים ושמה אותנו בראש הדיון היום, אבל מתברר שחלק מחברי הכנסת שבאים ומבקשים מאתנו עזרה בפריימריז, לא כאן.

שלמה בוחבוט: ממש תרשמו את זה לפניכם, לא להתבייש, אנחנו היינו ואתם לא הייתם, תלכו למקומות אחרים.

שלמה בוחבוט: לעניין.

שלמה בוחבוט: יישובי קו העימות הצפוני זה לא דבר חדש, אלה יישובים שבמשך 40 שנה היו בבעיות ביטחוניות קשות ביותר, ומדינת ישראל, ממשלות ישראל, מצאו לנכון לחזק אותם.

שלמה בוחבוט: זה לא לחזק את בוחבוט או את גבי או את סיון או אחרים, אלא רצו לחזק ולהביא תושבים חדשים.

שלמה בוחבוט: הנחתי בפניכם מסמך, במסמך כתוב שרוב ההטבות שפעם קיבלנו, הכול ביטלו – בשיקום שכונות, במשרד הבינוי והשיכון.

שלמה בוחבוט: ואני שואל את עצמי האם מדינת ישראל פשוט החליטה להיות מחדרה לגדרה?

שלמה בוחבוט: כואב לי הלב כשאני רואה חבר'ה צעירים, כל אחד אומר לי: הבן שלי עזב לתל-אביב, הבן שלי עזב לתל-אביב.

שלמה בוחבוט: מה קורה?

שלמה בוחבוט: גברתי היושבת-ראש.

שלמה בוחבוט: אני שואל רק שאלה, אנשים לא מבינים שהחיזבאללה אוגר נשק וכשתפרוץ שם מלחמה, זו תהיה מלחמה, נכון בכל הארץ, אבל אנחנו נהיה בחזית הראשונה?

שלמה בוחבוט: במקום לחזק אותנו היום, מחלישים את הצפון.

שלמה בוחבוט: הרי ביטלו את כל ההטבות בחינוך, ביטלו את שיקום השכונות, ביטלו את כל הטבות משרד הבינוי והשיכון.

שלמה בוחבוט: מס ערך מוסף על דירה הוא יותר חשוב מאשר בערי הפריפריה?

שלמה בוחבוט: רבותי, הכול בלוף, ישראבלוף, הלכו והוסיפו כ-200-150 רשויות קטנות.

שלמה בוחבוט: ולמה אני אומר ישראבלוף?

שלמה בוחבוט: רוב היישובים האלה הם במעמד סוציו-אקונומי מ-1 עד 3, אף אחד לא מגיע לסף של מס, כך שאותן רשויות מקומיות, אותם תושבים בכלל לא זוכים בהנחה.

שלמה בוחבוט: עשינו בדיקה, ומכל הצפון, בערך 300,000 תושבים, רק 70% מהתושבים זוכים להנחות במס.

<סיון יחיאלי: רק 30%.

<סיון יחיאלי: 70% לא זוכים.

שלמה בוחבוט: 30%, סליחה.

שלמה בוחבוט: 70% לא.

נחמן שי: זה טריק, מציעים להם לאכול, אבל אין להם שיניים.

שלמה בוחבוט: יש כאלה שאומרים: יש יישובים חזקים, למה הם צריכים לקבל הנחות?

שלמה בוחבוט: רבותי, פעם ערי הפריפריה היו ערים של עוני, והצלחנו להביא אנשים מצוינים ליישובים שלנו – מהנדסים, רופאים, חלק מהם עובדים במרכז הארץ, נוסעים בבוקר ברכבת ובערב חוזרים.

שלמה בוחבוט: אז מה?

שלמה בוחבוט: לא צריך לעודד אותם?

שלמה בוחבוט: סילבן שלום שהוא שר הגליל והנגב, והוא שר מצוין, יש לו חזון, גם לנו, להביא 300,000 לגליל.

שלמה בוחבוט: גברתי היושבת-ראש, אני מכיר אותך היטב, עוד כשהיית דוברת צה"ל ועשינו פעילות במעלות ביחד, ואת מכירה את אזור הצפון.

שלמה בוחבוט: אם תבואו ותגידו לנו שהתקבלה החלטה במדינה שלאט-לאט מקפלים את הדגלים, אין שום בעיה, נחזור בחזרה הביתה.

שלמה בוחבוט: אני אומר לכם: אנחנו נחזור לרחובות, אנחנו לא מתכוונים לשתוק.

שלמה בוחבוט: אנחנו באים למדינה, לממשלה ואומרים: תחזקו את הצפון, אל תחכו וכשהחיזבאללה יתחיל לירות אז תתחילו להגיד: תקבלו הטבות.

שלמה בוחבוט: מה ההבדל בין דימונה, למעלות לקריית שמונה לכפר ורדים?

שלמה בוחבוט: מדוע הם מקבלים 22% הנחה ולנו הורידו את הסף מ-230 ל-130?

שלמה בוחבוט: על מה אתם מדברים?

שלמה בוחבוט: זה גרושים, אלה דברים שזה ממש מצחיק.

שלמה בוחבוט: אנחנו צריכים להתחיל לעשות הפגנות כדי שיתחילו לשמוע אותנו?

שלמה בוחבוט: אנחנו נצא להפגנות.

שלמה בוחבוט: גברתי היושבת-ראש, אנחנו נפגין, אנחנו נסית פוליטית, אני אומר לך את זה.

שלמה בוחבוט: מה זה "נסית פוליטית"?

שלמה בוחבוט: שכל חברי הכנסת יבינו שלא כדאי להם לבוא לצפון בשעת בחירות.

שלמה בוחבוט: מי שאתנו, אנחנו נחזק אותו, מי שחלש, מי שלא אתנו, אנחנו לא נחזק אותו.

שלמה בוחבוט: אני מאוד מבקש, אנחנו גם נפגשים עם יושב-ראש ועדת הכספים: אל תתנו - - -

מירי רגב: מתי?

מירי רגב: היום?

<קריאות: מחר.

שלמה בוחבוט: מחר.

שלמה בוחבוט: אל תתנו להחליש אותנו.

שלמה בוחבוט: להיפך, אנחנו תובעים להחזיר את כל ההטבות ליישובי קו העימות.

שלמה בוחבוט: תודה.

מירי רגב: תודה רבה לך, בוחבוט.

מירי רגב: ראש מועצת שלומי, בבקשה.

<גבי נעמן: אני חושב ששלמה אמר את כל הדברים, אבל אני חושב שדבר אחד הוא לא אמר ולא הדגיש, וזה מה המשמעות של החלטת הממשלה.

<גבי נעמן: המשמעות היא שהיום יישובי קו העימות מקבלים 11% סביב התקרה של 240,000 שקלים, למי שמגיע 240,000 שקלים.

<גבי נעמן: אם תעבור החלטת הממשלה, המשמעות תהיה שהתעריף יורד ל-11% במקרה הטוב, אם זה יישמר, יורד ל-130,000 שקלים.

<גבי נעמן: המשמעות שההטבה יורדת בכ-1,600 שקל לחודש לכל אדם זכאי.

<גבי נעמן: אם אנחנו רוצים לדבר על כך שרוצים ליישב את הגליל, על-פי החלטות הממשלה וכל משרדי הממשלה לכאן ולכאן, ולהחזיק את הילדים שלנו ביישובים שלנו, אי-אפשר לקבל מכה אחר מכה.

<גבי נעמן: שימו לב מה שקרה במעונות היום.

<גבי נעמן: אני חושב שזה נושא בפני עצמו שצריך להביא לכאן לדיון נפרד.

<גבי נעמן: השר בנט לא פעם ולא פעמיים, על מכתבים חוזרים ונשנים, גם של שלמה, גם של סיון וגם שלי באופן אישי, הוא לא עונה ולא מגיב על נושא ההטבות במעונות היום.

נחמן שי: הוא הודיע בגאווה גדולה שהוא בונה איזה 300 מעונות יום.

<גבי נעמן: הוא יכול לבנות בשלומי, אבל יש מספיק, אני לא צריך לבנות.

<גבי נעמן: שימו לב, חברים, בשנה הזאת שהשר בנט הוריד את ההטבות במעונות היום מ-240 ילדים, 60 ילדים לא נמצאים במעונות היום.

<גבי נעמן: המשמעות ש-60 אימהות עזבו את העבודה והן שומרות על הילדים שלהן בבית.

<גבי נעמן: אי-אפשר לעכל את המכות שהממשלה נותנת פעם אחר פעם, וודאי בנושא הטבות המס.

<גבי נעמן: הטבות המס הן הנשמה שלנו, הן החיים שלנו, יפגעו בהן, יפגעו בנו בתושבים, וודאי כמו ששלמה אומר, לא ניתן לזה יד.

<גבי נעמן: תודה.

מירי רגב: תודה רבה לך.

מירי רגב: נביה, בבקשה.

מירי רגב: לאחר מכן – ביאן.

<נביה אסעד: אנחנו בכסרא סמיע במצב סוציו-אקונומי 2.

<נביה אסעד: העוול שנעשה לנו במשך עשרות שנים, כשהשכנים שלנו בכפר ורדים ובמעלות – אנחנו ממש שכנים – היו מקבלים את הטבות המס ואנחנו לא קיבלנו.

<נביה אסעד: נאלצנו לגשת לבתי משפט, ויותר מ-14 שנים נלחמנו בבית משפט, עד שסוף-סוף לפני שנתיים קיבלו החלטה שמגיע לנו.

<נביה אסעד: סוף-סוף, אחרי 50 שנה.

<נביה אסעד: והיום, אחרי שנתיים, רוצים לבטל.

<נביה אסעד: זה מצב בלתי נסבל.

<נביה אסעד: המצב שלנו על הפנים.

<נביה אסעד: אנחנו הרי במצב סוציו-אקונומי 2, אין לנו אזור תעשייה, אין לנו הכנסות, התושבים על הפנים, האבטלה צועקת לשמים.

<נביה אסעד: אנחנו מבקשים ודורשים מחברי הכנסת, משרי הממשלה, שהעניין לא יימחה, שההטבה תישאר, כי באמת אנחנו נמצאים במצוקה.

מירי רגב: תודה רבה, לך.

מירי רגב: ביאן, בבקשה.

<ביאן קבלאן: בוקר טוב לכולם, אני לא רוצה להוסיף על מה שנאמר כאן, אבל אני מציע לממשלת ישראל שתחלק את המדינה למתחמים, מרכז אחד, מרכז הארץ, שירשמו "כאן חיים בכיף", והמתחמים האחרים חיים על קיבוץ נדבות.

נחמן שי: מה עם ירושלים?

<ביאן קבלאן: גם בירושלים.

מירי רגב: ירושלים גם צריך לחזק אותה.

מירי רגב: ירושלים מאוד חלשה.

מירי רגב: אוכלוסייה מאוד חלשה וענייה יש בירושלים.

מירי רגב: צריך לחזק את ירושלים.

<ביאן קבלאן: ממשלת ישראל צריכה לעזור לחלשים, צריכה לעזור למי שצריך.

<ביאן קבלאן: מה שחשוב, שכל היישובים יקבלו הטבות.

<ביאן קבלאן: אנחנו מדברים על יישובי הגליל, ברגע שהגליל יתפתח, גם אנחנו מתפתחים, הכפרים השכנים.

<ביאן קבלאן: זה לא חשוב – סליחה שאני נכנס לזה – רק ליישובים היהודיים.

<ביאן קבלאן: כולנו חיים במדינה אחת.

מירי רגב: זה חשוב לכולם.

מירי רגב: כל מי שגר באזור הזה, ביישובי קו העימות, כולם צריכים לקבל את אותו סיוע.

<ביאן קבלאן: כפי שאמר חברי, נביה, נכנסנו דרך החלטת בית המשפט, למרות שהיתה בנו פגיעה קשה הרבה שנים, ורק שנה ומשהו אנחנו זוכים להחלטה.

<ביאן קבלאן: ב-4 באוגוסט 2013, החלטה 667, החלטת ממשלה, עדיין לא עדכנו את משרדי הממשלה שאמורים לתת הטבות, מה שנשאר מההטבות, ליישובים.

<ביאן קבלאן: אנחנו מבקשים שיעדכנו את ההחלטה לכל משרדי הממשלה ולשמר את המצב, כי מצב היישובים בקו העימות, בפריפריה בכלל, בכל מדינת ישראל הוא קשה, וחייבים לעשות הכול על מנת למנוע את הגזרה הזאת.

<ביאן קבלאן: תודה.

מירי רגב: תודה רבה לך.

מירי רגב: יורם בבקשה.

מירי רגב: בוזגלו, אתה רוצה לדבר?

<יגאל בוזגלו: לא.

מירי רגב: אחר-כך אני אבקש שנציג האוצר, המלומד, יסביר לנו מדוע האוצר עשה מחטף בחוק ההסדרים בלי לעדכן את חברי הממשלה ואת ראש הממשלה.

<יורם ישראלי: אני ראש המועצה של מטה אשר, גם אני מצטרף לתודות שכבר הודו לך, גברתי, שיזמת את הדיון הזה דווקא פה בוועדת הפנים, אף-על-פי שאני מניח שבמוסדות הכנסת זה יידון לאישור בוועדת הכספים.

<יורם ישראלי: אני מזכיר לכולנו שחבר שלנו ממזרעה, יישוב שהיה פעם במטה אשר, הגיש ב-2002, עו"ד ממזרעה – שלום לפואד ראש הכפר במזרעה – הגיש את הבג"ץ המפורסם למה קיבוץ עברון מקבל הטבת מס ומזרעה שנושקת גדר בגדר לקיבוץ עברון לא מקבלת הטבת מס.

<יורם ישראלי: מזה יצא בג"ץ מפורסם שהממשלה חייבת לעשות קריטריונים שיהיה ברור למה מקבלים הטבות.

<יורם ישראלי: מה יצא מהקריטריונים?

<יורם ישראלי: שמזרעה מקבלת הטבת מס ועברון לא מקבלים.

<יורם ישראלי: פשוט הוציאו חמישה יישובים שהיו בהטבת מס והכניסו את כל האזור, במה שסיון כבר פתח.

<יורם ישראלי: אין לי בעיה עם שלומי שמקבלים יותר, אבל היום המצב שאת קוראת להטבות המס האלה – הטבת מס לקו עימות.

<יורם ישראלי: אם הייתם רואים פה, אם מישהו היה מציג פה את מפת הטבות המס, הייתם רואים שאין קשר בין קו עימות לבין הטבות המס.

<יורם ישראלי: הטבות המס היום התרחבו לתחומים שלא קשורים בכלל לקו עימות.

<יורם ישראלי: לעצם העניין, מה שבאתי להדגיש שהנושא מאוד לא ברור.

<יורם ישראלי: נפגשנו עם מספר חברי כנסת.

<יורם ישראלי: עוד יותר לא ברור לחברי הכנסת.

<יורם ישראלי: חושבים, כאלה שלא נמצאים באזור, שיש איזה ויכוח פנימי בין יישובים באזור, זה לא המצב.

<יורם ישראלי: ואני מקווה שמהקריאה מהוועדה הזאת - - -

מירי רגב: תיכף נשאל כמה הם חסכו בעניין הזה.

<יורם ישראלי: הבעיה היא שהם לא חסכו.

<יורם ישראלי: הם קבעו תקציב גג, והיום תחת הגג הזה אפשר להכניס את כל יישובי הארץ אם לא משנים את התקציב, וכל אחד יקבל קצת הטבת מס, ונהיה מאוד טובים לכל תושבי הארץ, וכולם יקבלו קצת פירורים, ומזה לקו העימות לא תהיה שום תועלת בעניין.

מירי רגב: אז אף אחד לא יבוא לקו העימות.

מירי רגב: הרי אתה עושה בעצם הטבה כדי למשוך לשם אנשים.

מירי רגב: אם ההטבה היא ממילא לכולם, אין שום סיבה שהם יבואו לשם.

מירי רגב: יישארו כולם, כפי שאמר פה קודם בוחבוט, בין גדרה לחדרה.

<יורם ישראלי: נכון מאוד.

<יורם ישראלי: אני לא מתנגד לתת הטבות מס לחברי במצב הסוציו-אקונומי הנמוך, אבל אני שואל מעבר לעזרה לכסרא סמיע, איזו הגירה של אוכלוסייה תהיה לכסרא סמיע או לתמרה כתוצאה מהטבת המס?

<יורם ישראלי: מי יבוא?

<יורם ישראלי: האם הילדים שלי יבואו לגור בתמרה בגלל הטבת המס?

מירי רגב: לא משנה, אבל אנחנו צריכים לחזק.

מירי רגב: זה לא קשור.

מירי רגב: אין קשר בין שני הדברים.

<יורם ישראלי: אין קשר, אבל צריך לשים את הדברים האלה - - -

<נביה אסעד: ביקשנו לתושבים שנמצאים שם.

<נביה אסעד: אנחנו לא רוצים הגירה.

<נביה אסעד: לא מעניין אותנו שיבואו אלינו, אבל לפחות האנשים שחיים שיחיו בקצת כבוד.

מירי רגב: נכון.

מירי רגב: מאה אחוז צודק.

מירי רגב: אני מבקשת מנציג האוצר, א', תסביר לנו מדוע נעשה מחטף של שר האוצר בניגוד לאמירה של ראש הממשלה בתחילת הדיון כי הטבות המס בפריפריה, צפון ודרום, לא ייפגעו.

מירי רגב: לאחר לחץ מסביבי שעשינו בלילה הזה עם ראש אגף התקציבים, עם שר הרווחה, עם לוקר, בסופו של דבר הצלחנו לבטל את הפגיעה.

מירי רגב: הייתי בטוחה שביטלנו את הפגיעה כולם, אבל לא, הצלחנו בסופו של דבר לבטל לדרום ואת הצפון השאירו כפי שהוא.

מירי רגב: א', למה היה מחטף כזה של שר האוצר ושל האוצר?

מירי רגב: ב', כמה חסכתם בביטול ההטבה בחלק מהמקומות וקיצוץ ההטבה בחלק מהמקומות?

מירי רגב: כמה חסכתם לקופת המדינה ולאן התכוונתם לקחת את הכסף?

מירי רגב: בבקשה.

<יוגב גרדוס: בוקר טוב, רק להזכיר, כמו שכבר נאמר פה, אנחנו פה בגלל שבג"ץ קבע שהמצב הנוכחי, שבו ניתנות הטבות מס ליישובים ללא קריטריונים שוויוניים, לא יכול להימשך, ולכן, נראה לי כבר מ-2006, הנושא הזה נדון בממשלות ישראל וטרם הגיע לכנסת להכרעה.

<יוגב גרדוס: באמת לאחר די הרבה שנים אנחנו בסוף מגיעים לכנסת אחרי – אני לא חושב שהיה פה מחטף - - -

מירי רגב: מתי הגעתם לכנסת עם זה?

<יוגב גרדוס: רגע.

<יוגב גרדוס: ההחלטה לגבי מפת - -

מירי רגב: העדיפות הלאומית.

<יוגב גרדוס: - - ההטבות נקבעה כבר לפני חצי שנה, משהו כזה.

<יורם ישראלי: פברואר 2014.

<יוגב גרדוס: לפני מספר רב של חודשים והתקיימו שלושה או ארבעה דיונים בממשלה בנושא הזה.

<יוגב גרדוס: אכן, זה לא נושא שעבר מתחת לרדאר - - -

מירי רגב: לא.

מירי רגב: זה עבר.

מירי רגב: אף אחד מהשרים לא ידע שהצביעו בעד הסעיף הזה בחוק התקציב ובחוק ההסדרים, לא הבין שעשיתם מחטף וביטלתם את הטבות המס לצפון, בניגוד למה שאמר ראש הממשלה, שהטבות המס בפריפריה, צפון ודרום, לא ייפגעו.

<יוגב גרדוס: לגבי הטענה שההטבה בוטלה, אני רק רוצה לתת כמה מספרים.

<יוגב גרדוס: היקף ההטבה הנוכחי מוערך בכ-750 מיליון שקל - - -

שלמה בוחבוט: לכל 400 היישובים.

<יוגב גרדוס: לא.

<יוגב גרדוס: היום זכאים 180 יישובים בערך.

<יוגב גרדוס: כל היקף ההטבה - - -

מירי רגב: 750 מיליון שקלים, איפה?

מירי רגב: בצפון?

<יוגב גרדוס: לא, בכלל.

מירי רגב: בכלל, צפון ודרום.

<קריאה: זה עלייה או ירידה בהשוואה לעבר?

<יוגב גרדוס: השנה מוערך ב-750 מיליון שקל לפני השינוי, כאשר, כמו שאמרתי זכאים כ-180 יישובים.

<יוגב גרדוס: המצב שאנחנו מציעים כרגע בהצעת החוק שתובא במסגרת תקציב 2015 מגדילה את היקף ההטבה מ-750 לכ-1.1 מיליארד, כלומר, אין פה צמצום של ההטבה, יש פה הרחבה של ההטבה בכמעט 50%.

<יוגב גרדוס: גם מספר היישובים שזכאים יהיה כמעט כפול.

<יוגב גרדוס: זאת אומרת, במקום 180 יישובים כמעט 400 יישובים.

<יוגב גרדוס: גם היקף האוכלוסייה - - -

<יורם ישראלי: משאירים אותו תקציב על כפול יישובים?

מירי רגב: לא משאירים אותו תקציב.

מירי רגב: הגדילו את התקציב והגדילו גם את מספר היישובים.

מירי רגב: אוקיי.

<יוגב גרדוס: נכון, גם היקף היישובים, גם היקף האוכלוסייה.

מירי רגב: היקף האוכלוסייה גדל ל - - -

<יוגב גרדוס: גם היקף האוכלוסייה גדל משמעותית - -

מירי רגב: 400 יישובים.

<יוגב גרדוס: - - מבערך 460,000 אנשים - - -

מירי רגב: אבל אין תקציב פי שלושה.

מירי רגב: אם אתה לוקח 180 כפול 2, ותיקח 750 מיליון כפול 2 – כמה זה יוצא, הטובים במתמטיקה?

<יורם ישראלי: 1.5 מיליארד.

מירי רגב: זאת אומרת, הגדלת את התקציב, זה נכון, אבל הגדלת פי שלושה את כמות התושבים.

<יוגב גרדוס: פי שניים.

מירי רגב: פי שלושה.

מירי רגב: הגדלת ל-400 יישובים.

<יוגב גרדוס: מ-180 יישובים לכ-400, והאוכלוסייה - - -

יפעת קריב: תגיד מה מספר התושבים.

<יוגב גרדוס: האוכלוסייה שגרה באותם יישובים היום היא כ-460,000 ותהיה קרוב למיליון במצב החדש.

מירי רגב: מיליון תושבים מ-400,000 תושבים.

יפעת קריב: ייהנו מזה הרבה יותר תושבים - - -

מירי רגב: לא ייהנו מזה, ייהנו פחות.

מירי רגב: כולם ייהנו פחות.

יפעת קריב: קצת פחות הרבה יותר אנשים.

יפעת קריב: אפשר לבטל את זה לגמרי.

מירי רגב: אז זאת לא הטבה.

יפעת קריב: אפשר לבטל את זה לגמרי.

יפעת קריב: זה כן הטבה.

יפעת קריב: למה זו לא הטבה?

מירי רגב: רגע, סליחה.

מירי רגב: טוב שהגעת.

מירי רגב: אנחנו שמחים שהגעת באמצע הדיון, את תמתיני לתורך.

מירי רגב: בבקשה.

<יוגב גרדוס: אני רוצה להשלים את הדברים.

<יוגב גרדוס: ההטבה היא, כטבעה של הטבת מס, מיועדת לאוכלוסייה שמשלמת מיסים, ולכן בגלל אופי מערכת המס בישראל, שאוכלוסייה שמרוויחה יחסית שכר נמוך לא משלמת מסים כי היא לא מגיעה לרף המס, ההטבה ניתנת לאוכלוסייה שהיא אוכלוסייה במעמד סוציו-אקונומי יותר גבוה.

<יוגב גרדוס: ולכן, כמו שנאמר פה, יש מספר רב של תושבים שגרים באותם יישובים שלא זכאים להטבת מס, כי הם בכלל לא מגיעים לסף המס.

<יוגב גרדוס: וזה גם מסתדר עם אופי ההטבה, כי ההטבה נועדה למשוך אוכלוסייה חזקה לאזורי הפריפריה, ולכן חייבת להיות ניתנת לאוכלוסייה שהיא קצת יותר חזקה.

<קריאה: למה הורדתם את התקרה?

<עמית סופר: זה בדיוק בניגוד לרציונל.

<יוגב גרדוס: בעקבות ההחלטה של בג"ץ הוקם צוות בראשות בועז סופר, שהיה בזמנו סמנכ"ל ברשות המסים.

<יוגב גרדוס: היתה ועדה שקבעה את הקריטריונים השוויוניים, ועל בסיסם נבנתה ההצעה הנוכחית שמובאת לכנסת.

<יוגב גרדוס: כמובן כשנותנים הטבת מס ומחלקים אותה על יותר אנשים יש שתי אופציות, או להגדיל את התקציב בהתאם, כדי שאף אחד לא ייפגע, או לחלק את אותו תקציב על פחות אנשים, ואז מי שמקבל היום 3,000 שקל לחודש הטבה, הוא ייהנה פחות מההטבה.

<יוגב גרדוס: ומכיוון שהממשלה ניסתה לאזן בין שני הדברים האלה ולא יכלה להגדיל את התקציב – כדי לכסות על כל ההטבה היינו צריכים להגיע לסכומים מאוד-מאוד גבוהים, כדי לא לפגוע באף אחד ובכל זאת להכניס עוד 200 יישובים באותו גובה של הטבה, אז נקבע משהו באמצע, שהגדיל את ההטבה אכן ב-50% בערך בהיקף הכספי שלה, הכפיל את מספר היישובים ואת מספר הנישומים, וקבע קריטריונים שוויוניים, כשיש עדיפות לפריפריה כמובן, כל ההטבה ניתנת לפריפריה, לפי קווי אורך ורוחב מסוימים, וגם בתוך המודל יש - - -

מירי רגב: עזוב אותי ממודל.

מירי רגב: אתם מדברים על מודלים, ואנחנו לא באקדמיה.

מירי רגב: יושבים כאן נציגי יישובים שנפגעו.

<יוגב גרדוס: יש עדיפות בתוך - - -

מירי רגב: נפגעו כתוצאה מההחלטה הזאת.

<יוגב גרדוס: בתוך ההצעה הנוכחית יש עדיפות ליישובים שנמצאים במרחק של 7 ק"מ מגבול בין-לאומי או 9 ק"מ מגבול לבנון.

מירי רגב: זה לא נכון.

מירי רגב: ה-9 ק"מ נפגעו.

מירי רגב: יישובי קו העימות נפגעו, נקודה.

מירי רגב: יש קריטריון מאוד פשוט - - -

<יוגב גרדוס: יש יישובים שבהם צומצמה ההטבה?

מירי רגב: שנייה רגע.

מירי רגב: אני רוצה להסביר.

מירי רגב: יש הגדרה מאוד ברורה "יישובי קו עימות", יישובי קו עימות זה 9 ק"מ מגבול הצפון.

מירי רגב: אלה היישובים שחוטפים את מה שהם חוטפים בעת אירועים, ועדיין אני מזכירה לך, אין שקט בצפון, חיזבאללה ממשיך לאסוף את הנשק שלו.

מירי רגב: מחר-מחרתיים יהיה אירוע, שר האוצר ירוץ ראשון להגיד לתושבים כמה הוא דואג להם.

מירי רגב: עזוב אותי מהקריטריונים של הוועדה, יישובי קו העימות לא אמורים להיפגע.

מירי רגב: כל מי שאמור להיות תחת יישובי קו העימות, אמורים לקבל את ההטבות.

מירי רגב: מה עשיתם?

מירי רגב: הגדלתם את ההטבות ליישובים שהם לא יישובי קו עימות, אלא שהם נמצאים בפריפריה - - -

<יוגב גרדוס: לא.

<יוגב גרדוס: גם יישובים שהיו רחוקים 9 ק"מ ולא קיבלו עד היום את ההטבה, נהנים עכשיו מהטבה.

<יוגב גרדוס: היו יישובים שלא קיבלו.

מירי רגב: תקשיב רגע, אני רוצה שכולם יקבלו את ההטבה, אבל אני רוצה קודם כול שיקבלו את ההטבה אלה שנמצאים בחזית הצפונית, שזה 9 ק"מ מהגבול, בהם פגעתם.

מירי רגב: אם לא היית פוגע בהם, אם היית בא ואומר - - -

שלמה בוחבוט: אגב, יש חוק מיוחד לקו העימות.

מירי רגב: יש חוק.

מירי רגב: אם היית אומר לי: לא פגעתי בקו העימות.

מירי רגב: כל קו העימות, שהוא נמצא מבחינתנו בחזית, בדיוק כמו שראינו עכשיו את קו הדרום, לא פוגע בהם, אני רוצה לעזור לעוד, לאחרים אני אקבע קריטריונים – אין לי בעיה, אבל קו עימות לא צריך שום קריטריונים.

מירי רגב: גם בג"ץ לא צריך קריטריונים, קו עימות הוא מאוד ברור – 9 ק"מ מהגבול.

מירי רגב: מה שעשיתם זה טריק מסריח, מגעיל, שפוגע באלפי תושבים, תושבי קו צפון, שיום-יום משלמים את מחיר הביטחון של המדינה הזאת.

מירי רגב: פגעת בהם כדי להרחיב עוד קצת את הפריפריה.

מירי רגב: זה לא מתפקידך, והייתם צריכים לבוא ולהגיד את זה בקול רם לממשלה: אנחנו פוגעים ביישובי קו עימות, כדי להרחיב ולהיטיב עם יותר אנשים.

מירי רגב: מצדי, אל תגדיל ל-1.1 מיליארד.

מירי רגב: אתה רוצה להגדיל ל-1.1 מיליארד, אין לי בעיה.

מירי רגב: תשלים קודם כול את קו יישובי העימות, טפל בהם קודם, אחר-כך תוסיף את התוספת שלך ואז תקבע קריטריונים, אני לא אבוא אליך בטענות.

מירי רגב: אני אבוא אליך בטענות אם לא תבוא ותציג את הקריטריונים, לא תתייעץ עם כל הגורמים, אבל תפגע כרגע בקו יישובי העימות.

מירי רגב: מי פוגע ביישובי קו העימות כשמחר בבוקר אנחנו יכולים למצוא את עצמנו בעימות מול החיזבאללה?

מירי רגב: איזה ממשלה שפויה ושר אוצר שפוי עושה את זה?

מירי רגב: תסביר לי, חוץ מפקידים שלא מחוברים לשטח.

נחמן שי: לא הכול במדינת ישראל זה מלחמות וקו עימות, חלק זה חיים של אנשים - - -

מירי רגב: לא, נכון.

מירי רגב: לא הכול.

מירי רגב: אבל מה לעשות זה חלק מההישרדות שלנו, נחמן.

מירי רגב: מה לעשות, חיים של אנשים.

נחמן שי: חיים של אנשים באזורים מרוחקים עם קשיים כבדים מאוד.

נחמן שי: זו הנקודה, שאנחנו רוצים כולנו שהמדינה הזאת תורכב מאוכלוסייה שמתפזרת פחות או יותר על כל הארץ ולא מתרכזת כמו החברים של משפחת בוחבוט באזור המרכז.

מירי רגב: אין לי בעיה עם זה, אבל, נחמן, בשלב הראשון תטפל ביישובי קו עימות, אחרי יישובי קו עימות, אתה רוצה ללכת עם עוד יישובים בפריפריה, אין לי בעיה, אבל קודם כול תן מה שיישובי קו העימות זקוקים לו.

מירי רגב: מה הם עשו?

מירי רגב: הורידו מיישובי קו עימות והרחיבו ליישובים שהם מחוץ לקו העימות.

מירי רגב: זה לא הגיוני, זה לא נכון, זה לא צודק וזה מעוות.

מירי רגב: מצדי אל תוסיפו, אבל תשמרו על מה שיש לקו עימות.

<יגאל בוזגלו: תדע, נחמן, כל עימות כזה, כל מלחמה כזאת, מחזירה אותנו עשר שנים אחורה - -

נחמן שי: אני יודע.

<יגאל בוזגלו: - - בגלגל העסקים, בגלגל החברתי, בגלגל התרבות.

מירי רגב: את מבינה מה הם עשו כאן, יפעת?

<קריאות: - - -

יפעת קריב: האוכלוסייה הישראלית גם עוזבת את ירושלים.

<סיון יחיאלי: גברתי, אני רוצה להוסיף ש-300 מיליון השקלים שהאוצר דיבר עליהם - - -

<קריאות: - - -

מירי רגב: רגע.

<סיון יחיאלי: 300 מיליוני השקלים שהאוצר דיבר עליהם כתוספת הושגו על-ידי לחץ שלך, מירי, של בני ביטון ושל אחרים.

<סיון יחיאלי: זה לא שהאוצר בא ואומר: אני מגדיל ב-300 מיליוני שקלים.

<סיון יחיאלי: בואו נשים את הדברים כהווייתם.

<סיון יחיאלי: הדבר הזה הושג במהלך ישיבת הממשלה, כתוצאה מלחץ שהופעל.

<סיון יחיאלי: האמת היתה שכולנו חשבנו באותה עת שהדבר הזה פתר את הבעיה של קו העימות.

<סיון יחיאלי: במציאות זה לא פתר.

מירי רגב: אני שואלת אותך, נציג האוצר, קודם כול, מדוע לא מטפלים ביישובי קו העימות, כשיש הגדרה מאוד ברורה ליישובי קו העימות, 9 ק"מ מהגבול, וקודם כול נותנים להם את מה שמגיע להם, כי הם עומדים בחזית?

מירי רגב: אחר-כך רוצים להגדיל לעוד כמה – הלוואי וכל המדינה היתה מקבלת, הלוואי וכולם היו מקבלים, אין לי בעיה עם זה.

מירי רגב: אבל למה קודם כול אתה אומר: יש דברים שאני לא נוגע בהם, הם עקב בקרקע מבחינתי?

מירי רגב: עוטף עזה ויישובי קו עימות – קודם כול הם מקבלים, כי הם בחזית הדרומית והצפונית, אחר-כך רוצים להגדיל, נגדיל.

מירי רגב: למה את זה לא עשיתם?

מירי רגב: למה לא פתרתם את זה בדרך ההגיונית הזאת והכל-כך מובנת?

<גבי נעמן: זו השאלה המרכזית.

<גבי נעמן: תשמור על התקרה.

<יוגב גרדוס: אני יכול להבין את הרצון לתת הטבות לכולם - -

מירי רגב: אבל אי-אפשר לכולם.

<יוגב גרדוס: נכון.

<יוגב גרדוס: - - אבל השמיכה קצרה והתקציב מוגבל.

מירי רגב: תשאיר רק את קו העימות, כמו שהיה עד עכשיו.

מירי רגב: אל תגדיל ל-1.1 מיליארד, תשאיר כמו שהיה עד עכשיו, 750 מיליון לצפון ולדרום.

מירי רגב: אתה לא רוצה לתת להם עוד, אל תפגע בהם.

נחמן שי: אני לא יכול לחכות לרגע שתהיי שרת אוצר.

מירי רגב: תאמין לי, אתה לא יודע איזה מנכ"ל הייתי מביאה אתי ואיזה ראש אגף תקציבים.

מירי רגב: היינו עושים שמח.

מירי רגב: שמח היינו עושים.

<יוגב גרדוס: אני מקווה שלא תפטרי אותי ברגע.

<יוגב גרדוס: ..

מירי רגב: חכה ותראה, תלוי בהחלטה בסוף הדיון הזה.

מירי רגב: ..

יפעת קריב: לא רק אותך, את כל פקידי האוצר, לדעתי את כל הנערים...

מירי רגב: תלוי.

מירי רגב: תלוי מה יהיה אחרי הדיון הזה.

מירי רגב: .. יוגב, עכשיו אני שואלת שאלה רצינית - - -

שלמה בוחבוט: אפשר הערה?

מירי רגב: כן.

שלמה בוחבוט: כשאתה מדבר על 700 מיליון, אתה מדבר על 180 יישובים, בוא תחלק.

שלמה בוחבוט: בסך הכול קו העימות הוא בין 20 ל-22 יישובים.

שלמה בוחבוט: אנחנו מדברים על אוכלוסייה של בערך 170,000-160,000 תושבים.

שלמה בוחבוט: עכשיו יש חקיקה, חוקקו חוק בנושא קו העימות, והבג"ץ בכלל לא מדבר על קו העימות.

שלמה בוחבוט: אתה יודע מדוע?

שלמה בוחבוט: הסכמנו בתקופה שלנו שיהיה ממש שוויוני.

שלמה בוחבוט: נכנסו יישובים ערביים, דרוזיים ויהודיים.

מירי רגב: כל מי שהוא 9 ק"מ מהגבול נכנס.

שלמה בוחבוט: אמרו 9 ק"מ.

שלמה בוחבוט: למה הולכים לפגוע בדבר קיים?

שלמה בוחבוט: אם הייתם באים בתוכניות ואומרים: אנחנו לוקחים והולכים לחזק.

שלמה בוחבוט: הרי מה עושים?

שלמה בוחבוט: כשמגיע כביש 6 עד כברי, האוצר אומר: אין כסף.

שלמה בוחבוט: מה עושים?

שלמה בוחבוט: מקצרים אותו.

שלמה בוחבוט: כשמדברים על קיצוץ של משרד הבינוי והשיכון, מגיעים לקו העימות, מקצצים.

שלמה בוחבוט: זאת אומרת, שאנחנו מקוצצים בכל מחיר.

שלמה בוחבוט: אני מבין שלא אתה קובע.

שלמה בוחבוט: הרי אתה מדבר בשם האוצר.

שלמה בוחבוט: אני חושב ששר האוצר - - -

יפעת קריב: יחד עם ראש הממשלה.

מירי רגב: לא, לא, לא.

מירי רגב: זה רק שר האוצר.

שלמה בוחבוט: ראש הממשלה אמר לא לפגוע בקו העימות.

שלמה בוחבוט: מה קרה?

שלמה בוחבוט: אני כראש ממשלה הייתי שואל באמת מה קרה, איך משכו לי את השטיח מתחת לרגלים.

שלמה בוחבוט: לכן אנחנו באים לפה ואומרים: ראש הממשלה בעד לחזק את יישובי קו העימות.

מירי רגב: אנחנו גם נעלה את זה היום בישיבת סיעה, גם את הסוגיה.

מירי רגב: עמית, אני מציעה לך להישאר לישיבת הסיעה, שלומי, אני חושבת שנכון שתישארו ונציג את זה, גם בית ג'אן יכול להישאר כמובן.

שלמה בוחבוט: גם אני יכול - - -

מירי רגב: מצטערת, אתה לא במפלגה הנכונה.

מירי רגב: עד שלא תעבור למפלגה הנכונה, אתה לא יכול להצטרף.

יפעת קריב: אם תעבור אליה, בסוף תעביר כסף רק להתנחלויות.

מירי רגב: כן, נכון.

מירי רגב: נורא רע, נורא קשה בהתנחלויות, הם מסכנים.

מירי רגב: ..

יפעת קריב: באמת, יושבים פה מההתנחלויות הם אומרים בדיוק אותו דבר.

מירי רגב: אתם כל-כך בבעיה, תלכו לבחירות, הרי יאיר יודע מה יקרה לכם בבחירות, את אפילו לא תיכנסי.

מירי רגב: אבל בואו לא נדבר עכשיו על זה.

מירי רגב: בואו נמשיך ונתעסק בדיון הזה.

<קריאה: - - -

יפעת קריב: אתם רוצים לקיים על זה דיון, מה אני אעשה?

יפעת קריב: אולי אני אהיה ראש עיר - - -

מירי רגב: תהיי עוזרת פרלמנטרית של אחת מחברות הכנסת הטובות.

יפעת קריב: הקריירה שלי עולה לדיון.

מירי רגב: חברים.

מירי רגב: האוצר, אני שואלת אותך עכשיו שאלה פשוטה.

מירי רגב: מדוע לא תחזור לראש אגף תקציבים, יש הרי הרבה שכל באוצר – אצל הפקידות יש הרבה שכל, אתם תמיד חושבים על החור של הגרוש ולא על העניין עצמו – למה לא תחזור לפקידות הבכירה ותגיד להם: יש 1.5 מיליארד, הסתבכנו עם בג"ץ שהוא לא על עניין של קו עימות, ופה כרגע יש לנו בעיה עם קו עימות, נשאיר את קו עימות ועוטף עזה כמו שזה על X תושבים, 750 מיליון, לא נגדיל חס וחלילה, לא נפגע כרגע בקו עימות?

מירי רגב: אחרי חוק ההסדרים ושיעבור מע"מ אפס בעזרת השם, כשיעבור קק"ל בעזרת השם, כשתעבור ההבראה בבריאות בעזרת השם ונעבור עוד כמה דברים, אז נבוא ונחשוב על קריטריונים מ-9 ק"מ אל מרכז הארץ, נראה מה עושים שם, איזה קריטריונים נכון שיהיה וכדומה.

מירי רגב: עכשיו לא נפגע לא בקו העימות ולא בדרום.

מירי רגב: הרי אנחנו יודעים שהחזית הזאת כל הזמן מתחממת, החזית הזאת בעייתית.

מירי רגב: אנחנו ניראה מגוחכים בעוד חודש כשניסע לשם, כולל שר האוצר ועמיר עם כל החבר'ה המקצועיים שלו, הוא לא יוכל להסתכל בעיניים, לא לראש מועצת שלומי ולא לבוחבוט ולא להרבה מאוד אחרים שם.

מירי רגב: אני מציעה שנסכם את הדיון הזה כך, שאתם תבואו לשר, אני כמובן גם אעשה את זה, אני אצטרך אליכם כמובן – תיכף גם אגיד – למאבק הציבורי ונגיד: כרגע לא פוגעים ביישובי קו העימות.

מירי רגב: כל הגדרה שמקובלת גם בצבא, גם במשרד הביטחון, גם בג"ץ לא נכנס אליה, כל מה שהוא 9 ק"מ מהגבול, יישובי קו עימות, לא נוגעים בזה.

<קריאה: יישר כוח.

מירי רגב: לא נוגעים בזה.

מירי רגב: רוצים להגדיל, מאה אחוז, נראה מה אנחנו עושים בהגדלה.

מירי רגב: שם נקבע קריטריונים.

מירי רגב: אני מתארת לעצמי שהקריטריונים צריכים להגיע גם לכנסת ובאיזה שלב ידונו עליהם, אבל זה לא העסק שלנו כרגע.

מירי רגב: קו העימות ועוטף עזה – לא נוגעים.

מירי רגב: מה אתה אומר על זה?

מירי רגב: זה עושה שכל ההחלטה הזאת?

<יוגב גרדוס: בשנת 2015 גם כך אנחנו לא מתכוונים לשנות את המצב הקיים בשום יישוב - - -

מירי רגב: ואתה חושב שמי שיודע שיש פגיעה בהטבות ב-2016 יישאר באותו מקום?

מירי רגב: לא כולם גאונים ומוצאים עבודה בתוך שנה כמו אנשים שיוצאים מהאוצר, בסופו של דבר לאנשים בדרום, קשה להם.

מירי רגב: לא מוצאים ישר כמו אורי יוגב ואחרים שישר מוצאים עבודה.

מירי רגב: מה הבעיה?

מירי רגב: אתה לא יודע לדבר אלינו או שהוא לא יודע להגיד?

מירי רגב: אתה, אתה עם הכיפה השחורה.

מירי רגב: תגיד לנו בקול, שגם אנחנו נשמע מה אתה אומר לו.

<ספי זינגר: אני ממשרד המשפטים.

מירי רגב: בבקשה, ספי.

<ספי זינגר: בג"ץ ב-2012 פסל את ההטבות שניתנו על בסיס יישובים ולא על בסיס קריטריונים, ולכן בג"ץ דרש מהממשלה - -

מירי רגב: הבנתי, אבל אני שואלת אותך שאלה אחרת, ספי.

<ספי זינגר: אני עונה לשאלה.

<ספי זינגר: - - לגבש מפה של קריטריונים שוויוניים, ולכן כל הצעה שאנחנו יכולים להביא היום, בהתאם להחלטת בג"ץ, היא מפה של קריטריונים, ולכן אנחנו לא יכולים ללכת להצעה שמדברת על יישובים.

מירי רגב: אז יש לך קריטריון אחד.

<קריאות: - - -

מירי רגב: יש לך קריטריון.

מירי רגב: אתה צריך עוזר, היועץ המשפטי של הוועדה, אין לו "הרבה" מה לעשות במהלך השבוע, אין מספיק עבודה בוועדת הפנים, הוא יכול לייעץ לך.

מירי רגב: קח קריטריון אחד – קו עימות 9 ק"מ.

מירי רגב: זה חוק, יש חוק.

מירי רגב: בג"ץ עדיין לא ביטל את החוק הזה.

מירי רגב: אולי הוא יבטל אותו מתישהו, אבל כרגע הוא לא פסל את החוק הזה.

מירי רגב: הוא נתן גיבוי לממשלה וליועמ"ש ולמשרד המשפטים, הוא נתן פעם גיבוי למשרד המשפטים על החוק הזה.

מירי רגב: זאת אומרת, אף אחד לא התנגד לחוק קו עימות שאומר 9 ק"מ מהגבול.

מירי רגב: בואו נעשה דבר מאוד פשוט, כרגע לא נפגע בזה, נגיד שעל-פי הקריטריונים שמקובלים על בג"ץ קו יישובי העימות, שהם עד 9 ק"מ מהגבול, יישארו כמו שהם, בהם לא נפגע.

מירי רגב: עכשיו אנחנו רוצים לעשות קריטריונים שווים, אני בעד קריטריונים שווים, נעשה על זה דיונים אחרים, אבל עזוב עכשיו.

מירי רגב: למה אתה פוגע בקו עימות?

מירי רגב: למה אתה לוקח שני דברים לא לעניין וקושר אותם ביחד, את קו העימות ואת בג"ץ בעניין הקריטריונים?

מירי רגב: אל תקשור בין הדברים.

מירי רגב: יש לך דבר אחד טוב, אל תפגע בו.

מירי רגב: יש לך דבר אחד טוב, שבג"ץ מקבל את עמדתנו, ולא פסל אותה, וביישובי קו העימות יש לנו תמימות דעים עם בג"ץ.

מירי רגב: קודם כול לא נפגע ביישובי קו עימות.

מירי רגב: לגבי מה שיש לנו בעיה אתו, בג"ץ עדאללה ואחרי,ם על הקריטריונים הלוא שווים על הרחבת – הרי בגלל זה מגדל העמק לא מקבלת, בגלל זה נצרת עילית לא מקבלים, ובגלל זה הם לא בדיון פה היום, בגלל בג"ץ עדאללה, בגלל הקריטריונים הלוא שווים.

מירי רגב: מה זה קשור לקו עימות?

מירי רגב: אם רוצים לפתור את הכול במכה אחת, זה לא הולך.

<ספי זינגר: אני אענה שוב.

מירי רגב: בבקשה, תענה שוב שנבין.

מירי רגב: אתה יודע, בכל זאת אנחנו לא משפטנים.

מירי רגב: תענה לאט, שנבין...

<ספי זינגר: אני עונה לאט.

<ספי זינגר: הקריטריונים שנקבעו הם נקבעו על-ידי ועדה מקצועית שישבה, והקריטריונים האלה אומצו על-ידי הממשלה.

<ספי זינגר: הצעת החוק שמגיעה היום בחוק ההסדרים זו הצעת החוק שיושבת על קריטריונים בהתאם להחלטת בג"ץ, והקריטריונים הספציפיים הם קריטריונים שגיבשה ועדה מקצועית ושאומצו על-ידי הממשלה, והם בהצעת החוק.

מירי רגב: מה שאתה אומר כאן הוא לא מדויק, הוא לא נכון, הוא מטעה את הכנסת, בדיוק כמו שהטעיתם את הממשלה, ועובדה שבקריטריונים שהבאתם את יישובי דרום הצלחנו להכניס - -

<ספי זינגר: אני רוצה להוסיף עוד משהו.

מירי רגב: - - למה?

מירי רגב: כי בני ואני עבדנו יותר קשה על הדרום ולא ידענו שהצפון באותה בעיה?

<יגאל בוזגלו: חבל שהם לא פה כדי להזדהות עם הצפון.

<ספי זינגר: היושבת ראש מעירה לי משהו נכון, ואני אדייק.

<ספי זינגר: לקריטריונים שקבעה הוועדה הוספו בהחלטת הממשלה בפברואר עוד שני קריטריונים, שזה יישובים עירוניים בנגב ויישובים צמודי גבול.

<ספי זינגר: זה לא נוסף היום, זה הוסף בפברואר לאחר שניים או שלושה דיונים בממשלה.

נחמן שי: בכך עיוותם את כל החלוקה.

נחמן שי: הקריטריונים שהבאתם, שמצאו חן בעיני מישהו, מעוותים - - -

מירי רגב: נכון.

מירי רגב: נחמן - - -

נחמן שי: או שיש קריטריונים או שיש - - -

מירי רגב: הוועדה גברה על חוק קו העימות כמו שאתה אומר - -

נחמן שי: בני היה מאוד חזק - - -

מירי רגב: - - היא בעצם גברה על החוק.

מירי רגב: ממתי ועדה גוברת על חוק?

<ספי זינגר: הוועדה לא גברה על חוק.

מירי רגב: אם יש חוק קו עימות, קודם כול לא פוגעים ביישובי קו העימות, צודק במה שאומר - - -

<ספי זינגר: מדובר בהצעת חוק ממשלתית שעומדת לפני הכנסת לדיון בכנסת ושתהיה כחוק.

<ספי זינגר: מדובר בהצעת חוק ממשלתית שמגיעה לשולחן הכנסת ושיהיה בסופו של יום, לאחר דיוני הוועדה, ומה שהוועדה תחליט לגביה, חוק.

מירי רגב: התפקיד של משרד המשפטים זה לעורר את הצדק.

מירי רגב: צדק – צדי"ק, דל"ת – אתה מכיר את זה נכון?

מירי רגב: הצדק – זה מה שמשרד המשפטים עושה.

מירי רגב: אז איך יכולה ועדה לגבור על חוק?

מירי רגב: אמורים משרד מהשפטים והיועץ המשפטי לממשלה להגיד: סליחה, הוועדה של בועז סופר יכולה להתעסק ב-X דברים, היא לא יכולה להתעסק עם חוק שקבע שקו העימות זה 9 ק"מ.

מירי רגב: אתם רוצים לשנות את החוק, נשנה את החוק, אבל כל עוד החוק לא שונה, לא נוגעים בחוק.

מירי רגב: 9 ק"מ מקו עימות, מקבלים.

מירי רגב: עכשיו הוועדה תקבע שכל מי שהוא לא עוטף עזה, כל מי שלא בחוק יישובי העימות, ופה היא תקבע את הקריטריונים על-פי מה שבג"ץ החליט.

מירי רגב: זה עושה שכל?

מירי רגב: סליחה, הנציג המשפטי, זה עושה שכל?

<יוגב גרדוס: קיימת עדיפות ל-9 ק"מ.

מירי רגב: לא.

מירי רגב: לא קיימת עדיפות.

<יוגב גרדוס: קיימת עדיפות בחקיקה.

מירי רגב: לא קיימת עדיפות.

מירי רגב: יושבים פה נציגים שהם ב-9 ק"מ, ואין להם עדיפות.

מירי רגב: מי שהגיע אלי זה רק יישובי קו העימות.

מירי רגב: אני צודקת?

<קריאות: כן.

מירי רגב: שלומי, סופר, בוחבוט, תתקנו אותי רגע.

<גבי נעמן: יש עדיפות לקריטריון.

<גבי נעמן: הבעיה המרכזית שהורידו את התקרה מ-240 ל-132, ולכן ההבדל גדול מאוד.

<שמעון גוואטה: יש צמוד גדר, יש קו עימות.

<שמעון גוואטה: אתה מדבר על צמוד גדר, צמוד גדר זה משהו אחר.

נחמן שי: הבנו שהם שגו.

נחמן שי: לפחות אם הם לא חושבים כך, אנחנו חושבים כך.

<שמעון גוואטה: אני צמוד גדר בקו עימות.

<שמעון גוואטה: אתה מדבר על צמוד גדר בכלל.

<קריאות: - - -

נחמן שי: בואו נשמע פתרונות.

<סיון יחיאלי: הצענו פתרון שהיישובים שכפופים לפיקוד צפון, אלה שנמצאים בקו עימות, על-פי ההגדרות של הצבא, או 9 ק"מ, או איך שיקראו לזה, יקבלו את ההטבה כמו שהיא, והקריטריונים יחולו על האזור מעבר.

<סיון יחיאלי: אני רוצה להעיר בעניין הזה.

<סיון יחיאלי: ועדת סופר עשתה עבודה גרועה ביותר.

<סיון יחיאלי: המשמעות של הוועדה הזאת, ואני אתן לכם את העניין: כרמיאל היום תקבל הטבת מס, וטוב שתקבל.

<סיון יחיאלי: מחר בבוקר "חס וחלילה" כרמיאל תעבור מסוציו-אקונומי 5 ל-6, היא תאבד את ההטבה שלה.

<סיון יחיאלי: אז איך אנחנו יכולים לדבר על חיזוק הפריפריה ומצד שני לשים תקרת זכוכית שמגבילה יישוב כמו כרמיאל, שהוא בסוציו-אקונומי 5, ש"חס וחלילה" הוא יעלה בסולם הסוציו-אקונומי?

<יוגב גרדוס: סוציו-אקונומי 9, אתה מסכים שלא צריך לקבל?

<סיון יחיאלי: לא.

<סיון יחיאלי: אני לא מסכים.

<סיון יחיאלי: אני חושב שמצב סוציו-אקונומי בכלל לא צריך להיות שיקול בעניין הזה.

<יוגב גרדוס: נגיד שאנחנו חלוקים פה.

מירי רגב: סליחה, אין לי בעיה שתהיו חלוקים, אבל אל תפגע כרגע ביישובי קו העימות.

מירי רגב: זה הכול.

מירי רגב: אל תפגע.

<יורם ישראלי: תגיד לעמיר שיבוא לגור בכפר ורדים ולא ישלם מס.

שלמה בוחבוט: אנחנו לא תאבי בצע, אני רוצה שתבינו דבר אחד.

שלמה בוחבוט: עזבו את ההנחות במס, בואו נדבר על הבעיה שלכם, אנשי האוצר.

שלמה בוחבוט: אמרתי את זה לא פעם ליאיר לפיד ולכל אלה לפניו.

שלמה בוחבוט: אתם מסתכלים על צג, והצג לא אומר כלום.

שלמה בוחבוט: תרדו לשטח.

שלמה בוחבוט: תרדו לשטח, תראו מה קורה.

שלמה בוחבוט: יש לכם למ"ס.

שלמה בוחבוט: בשנים האחרונות עזבו את הגליל יותר מ-40,000 איש.

שלמה בוחבוט: איך אתם מחזירים אותם?

שלמה בוחבוט: אתה מדבר עכשיו על מצב סוציו-אקונומי 9.

שלמה בוחבוט: אני רוצה שכל העשירים יגיעו מהמרכז לצפון ויקבלו הנחות במס.

שלמה בוחבוט: זה כל העניין.

שלמה בוחבוט: מה העתיד של קו העימות, של כל היישובים האלה?

שלמה בוחבוט: לפעמים בזרעית מתווכחים על מגרש שמגיע ל-250,000-200,000 שקל.

<שמעון גוואטה: למה לא 400,000 שקל?

שלמה בוחבוט: סליחה.

שלמה בוחבוט: האם מישהו ממרכז הארץ מוכן לגור בזרעית בלי כסף, שיקבל קרקע חינם?

שלמה בוחבוט: על זה תסתכלו.

שלמה בוחבוט: על מה אתה מדבר עכשיו?

שלמה בוחבוט: אתה מדבר על מצב סוציו-אקונומי 9.

שלמה בוחבוט: אתה יודע מה, שעוד עשרה יישובים יהיו במצב סוציו-אקונומי 9.

<סיון יחיאלי: יש אחד כזה, צפונה לתל מונד.

<סיון יחיאלי: קל נורא להרוס, קשה לבנות.

שלמה בוחבוט: חברים, אנחנו ראשי הערים, היום לא תובעים הנחות במס, אנחנו תובעים מיליארד שקל לחיזוק קו העימות בכל שנה, ואנחנו נצא למאבק.

שלמה בוחבוט: אנחנו נצא למאבקים.

מירי רגב: נחמן.

מירי רגב: יפעת.

נחמן שי: הבנו שהיתה איזו כוונה לעשות סדר, אבל היא השתבשה לקראת הסיום, ויצא לכם הפוך.

נחמן שי: נכון, הגדלתם את הסכומים, חילקתם את זה אחרת.

נחמן שי: הכנסתם כתוצאה מלחצים פוליטיים כאלה ואחרים שחקנים חדשים, והעסק השתבש.

נחמן שי: עכשיו יש שתי אפשרויות, או שתבדקו מחדש את עצמכם, או שאנחנו נדרוש מהממשלה, ואולי בדרכים אחרות.

נחמן שי: אני אציע לחברים גם דרכים אחרות, לא להסתפק בטיפול הפרלמנטרי, כי אין לי ספק שנעשה פה אי-צדק.

נחמן שי: אני חוזר ואומר: האינטרס של מדינת ישראל שתהיה אוכלוסייה גדולה וחזקה באזורים האלה.

נחמן שי: מה שאתם אומרים שכאשר הם מתחזקים, נחליש אותם קצת.

נחמן שי: ככל שאתם יכולים לחזק אותם, זה עדיף, כי אוכלוסייה חזקה גם מושכת אוכלוסייה נוספת, אוכלוסייה חלשה דוחה אותם ומחלישה את עצמה.

נחמן שי: איזה מין היגיון עקום מנחה את השכל הזה?

נחמן שי: בתל-אביב לא צריך הטבות מס, בכפר ורדים – צריך.

נחמן שי: תכפילו את כפר ורדים, תוסיפו עוד יישוב אחד שייקרא "כפר ורדים".

נחמן שי: מה אכפת לי?

נחמן שי: כשיש כפר ורדים אחד, אחרים רוצים לבוא ולשם, כשהם מגיעים לשם, זה לא רק השכר שלהם, הם הופכים להיות גורם שמשפיע על כל הסביבה שלו ומעלה את רמת החיים בסביבה כולה.

נחמן שי: אני פשוט לא מבין את השכל מאחורי זה.

נחמן שי: כאן אצלם יש יישובים שמודדים בסנטימטרים, אם הם נמצאים בתוך ה-9.1 או ב-8.9.

נחמן שי: מה כל הטיפשות הזאת?

נחמן שי: הם יזיזו את מטה המועצה ק"מ אחד פנימה ונגמר הסיפור.

נחמן שי: מה תעשו אז?

מירי רגב: מה אתה מציע, נחמן?

נחמן שי: קודם כול, הוועדה הזאת צריכה לצאת בדרישה מהממשלה לבחון מחדש את הקריטריונים בעניין הזה.

נחמן שי: אם הממשלה תעשה את זה, טוב, ואם לא, נקים קואליציה פנימית - - -

מירי רגב: אתה מוכן להצטרף גם לדיון מהיר בעניין הזה?

נחמן שי: כן.

מירי רגב: נביא את זה גם לוועדת הכספים.

יפעת קריב: זה כבר נמצא בוועדת הכספים.

שלמה בוחבוט: יפעת, תיזהרי...

שלמה בוחבוט: פעם היא עבדה אצלי כמנהלת השלטון המקומי.

שלמה בוחבוט: לפחות שיגידו כל הכבוד לבוחבוט, הוא הדריך אותה כמו שצריך.

יפעת קריב: אי-אפשר להגיד שאני לא מכירה את הסוגיה או לא מכירה את היישובים ולא סיירתי בהם לפחות פעם בשבוע במשך שנים.

יפעת קריב: קודם כול, ההטבה לקו העימות, אין ספק שזאת הטבה מאוד חשובה, חד-משמעית.

יפעת קריב: אני כן רוצה להגן על ההטבה הזאת.

יפעת קריב: מה שאני יכולה לעשות כדי לעזור, אני אעזור.

יפעת קריב: במקביל אני רוצה לומר, בואו נהיה רגע אחד ריאלים ואובייקטיבים.

יפעת קריב: לא יושבים פה בחדר אותם ראשי רשויות שמייצגים את 200 היישובים הנוספים שנוספו, ואני חושבת שכן צריך לעשות דיון אתם ולדאוג גם להם.

יפעת קריב: הלוא אין לנו עניין כראשי רשויות לפגוע ביישוב אחר שסוף-סוף מדינת ישראל החליטה להכיר בו ולתת לו הטבת מס.

יפעת קריב: הלוא, אנחנו יודעים מה קורה אחרי ה-9 ק"מ, אם נלך ל-11 ק"מ או ל-12 ק"מ, אנחנו יודעים מה קורה ביישובים האלה.

יפעת קריב: אני יודעת שמירי, כיושבת-ראש הוועדה, לא רוצה לפגוע בראשי רשויות אחרים שהתושבים שלהם זקוקים להטבת המס הזאת, שהיישוב זקוק לזה שיגיעו לשם עוד יישובים, שהם צריכים לשפר את המצב הסוציו-אקונומי שלהם, הלוא הם זקוקים לזה נואשות.

יפעת קריב: אנחנו צריכים לקיים פה דיון ריאלי, דיון משכיל, שאומר איך משאירים את הטבת המס הזאת לכמות היישובים שסוף-סוף הוכרו וקיבלו, ומרחיבים את זה למיליון תושבים במדינת ישראל - - -

<יגאל בוזגלו: זה מה שרציתם, להתחזק פוליטית ולזנוח את קו העימות.

יפעת קריב: אנחנו רוצים לחזק עוד יישובים גם בדרום וגם בצפון, גם יישובים פריפריאליים - - -

<סיון יחיאלי: תזמיני אותנו לישיבת הסיעה שלכם.

<סיון יחיאלי: אנחנו נסביר את העמדה שלנו, ואז תראו שבסופו של דבר, יפעת, אנחנו לא מתעלמים מאחרים.

<סיון יחיאלי: יפעת, אנחנו לא רוצים להפריע לאף אחד - - -

יפעת קריב: אני רוצה לשמוע את הדיון הזה מתקיים בחדר כשגם הם נמצאים.

שלמה בוחבוט: סיון, כל עוד שחברי הכנסת כולם מתל-אביב, חבל לך להגיע לישיבת הסיעה.

שלמה בוחבוט: כולם מתל-אביב - -

יפעת קריב: רינה פרנקל גרה בנהריה.

שלמה בוחבוט: - - וצריך לפרק את התופעה הזאת, עם כל הכבוד לסיעה.

יפעת קריב: יש לנו חברת כנסת מנהריה, יש לנו את מאיר כהן מדימונה.

יפעת קריב: אני חושבת שאי-אפשר לזלזל בחברי הכנסת - - -

<יגאל בוזגלו: אנחנו מתחננים שהשר לפיד יגיע אלינו, והוא לא מגיע.

<יגאל בוזגלו: מתחננים.

<יגאל בוזגלו: ראש קבינט הדיור לא מגיע לקריית שמונה.

מירי רגב: חברים.

יפעת קריב: אני מציעה, סיון, כמי שאני שומעת שמוביל את זה, לעשות דיון עם ראשי הערים הנוספות, זה יכול להיות במרכז השלטון המקומי, זה יכול להיות כאן בכנסת.

יפעת קריב: מה אתם אומרים כקבוצה שמייצגת אוכלוסייה?

יפעת קריב: איך אתם רוצים לחלק את זה אחרת?

יפעת קריב: בואו עם הצעה לממשלה.

יפעת קריב: אתם רוצים להוריד - - -

<סיון יחיאלי: באנו עם הצעה מובנית.

יפעת קריב: זה התקציב שיש.

יפעת קריב: אתם הלוא יודעים מה קורה במדינה, הלוא אתם ערים למה שקורה כאן.

יפעת קריב: אתם ראשי רשויות, אתם יודעים בדיוק מה קורה במדינת ישראל.

יפעת קריב: בסל התקציב שיש איך אפשר לתת למקסימום תושבים מקסימום הטבות?

יפעת קריב: כן, אני בעד לשמור על יישובי הצפון ועל קו העימות חד-משמעית, שלא יהיה פה ספק.

מירי רגב: בבקשה, גבי.

<גבי נעמן: חברים, קודם כול, צריך לברך על עניין המפה שמשרד האוצר הכין.

<גבי נעמן: היא מפה מאזנת, היא מפה שמרחיבה את ההטבות, וזה בסדר.

<גבי נעמן: אין לערער אותה, אם נערער אותה, נתחיל הכול מההתחלה.

יפעת קריב: חס וחלילה, לא לפגוע באחרים.

<גבי נעמן: חברים, נתחיל הכול מההתחלה ולא יצא שום דבר.

<גבי נעמן: הדבר היחיד שצריך לשמור עליו, שיהיה קריטריון של יישובי גדר, שהוא קיים.

מירי רגב: לא יישובי גדר.

מירי רגב: אתה טועה.

מירי רגב: לא צמודי גדר, קו עימות.

<גבי נעמן: אני מדבר על יישובי גדר דרום וצפון.

<גבי נעמן: כתוב בהחלטת הממשלה שצריך לשמור על ההטבה הזאת.

<גבי נעמן: דבר שני, יישובי קו עימות, צפון ודרום, 9-7 ק"מ, צריך לשמור גם על התקרה שלהם, וברגע זה כולם נמצאים בהטבות, במסגרת של בג"ץ.

<גבי נעמן: זה הדבר היחיד שצריך לשנות.

מירי רגב: אתה רוצה להגיד משהו, קריית שמונה?

<יגאל בוזגלו: אמרתי.

מירי רגב: אני רוצה בבקשה לסכם.

מירי רגב: זה שאנחנו צריכים לחזק את הפריפריה, זה ידוע לכולם.

מירי רגב: זה שזו משימה לאומית של כל ממשלות ישראל, זה גם ידוע לכולם.

מירי רגב: וזה שאסור לנו להשאיר את הפריפריה כחצר האחורית של מדינת ישראל, גם את זה אמרנו ודנו בזה הרבה מאוד פעמים, אבל זה לא הדיון כרגע.

מירי רגב: הדיון כרגע הוא על יישובי קו העימות.

מירי רגב: אי-אפשר להרחיב את ההטבות על חשבון יישובי קו העימות.

מירי רגב: זה לא הולך, לא הולך.

מירי רגב: מה שעשו כאן באוצר, עשו כאן מין סלט, עשו תרכובת של סלט.

נחמן שי: זה מה נקרא "הפרד ומשול", גם מכניסים טריז בין יישוב ליישוב, שנמצאים בקרבה גדולה, שעובדים בדרך כלל ביחד, פתאום מפרידים ביניהם וגורמים איבה.

נחמן שי: הסולידריות בין היישובים זה אחד המרכיבים הכי חשובים בחוסן שלהם בעת מלחמה - - -

יפעת קריב: - - -

מירי רגב: רגע, יפעת.

מירי רגב: מה שקרה כאן שעשו בלגן באוצר.

מירי רגב: לקחו את ועדת סופר, וועדת סופר טיפלה גם ביישובי קו העימות.

מירי רגב: מה שהיה צריך לעשות זה שני דברים נפרדים: לא לפגוע ביישובי קו העימות, להשאיר את יישובי קו העימות כמו שהם, עם ההטבות שלהם, 9 ק"מ מהגבול, וועדת סופר שתתעסק עם הפריפריה שהיא לא קו העימות.

מירי רגב: לא להתעסק עם יישובי קו העימות בצפון, על פי חוק, ולא עם עוטף עזה.

מירי רגב: שני הדברים האלה צריך להשאיר בצד.

מירי רגב: כל שאר היישובים, שאנחנו רוצים להגדיל להם, אין בעיה.

מירי רגב: לזה צריכה לקום ועדת סופר ולתת מענה.

מירי רגב: עשיתם פה איזה סלט שגרם לעיוות נוסף, כשאף אחד לא מרוצה, לא קו העימות יוכל להתמודד עם המשימות שיש לו ולא יישובים אחרים שבתוכם לחלק נתתם ולחלק לא נתתם.

מירי רגב: כדי לעשות שֶכל מה שצריך לעשות זה להפריד בין ועדת סופר ליישובי קו העימות.

מירי רגב: ליישובי קו העימות לתת את ההטבות, כפי שמגיעות להם וכפי שהיו להם עד עכשיו.

מירי רגב: רוצים להרחיב יישובים בפריפריה, בצפון ובדרום, תעזבו את עוטף עזה עם ההגדרות שלה, תעזבו את יישובי קו העימות עם ההגדרות שלו, ועכשיו מה שהוא בפריפריה, עד גדרה או עד חדרה, איך שכל אחד יחליט, תתנו לזה את הקריטריונים שלהם.

מירי רגב: מה שקרה בתכל'ס, שזה היה מחטף של פקידי האוצר, מעל הראש, אולי גם של השר, אני לא יודעת להגיד לכם.

מירי רגב: בעיני זה מחטף של פקידי האוצר ושר האוצר לממשלת ישראל, לכנסת ישראל ולראש הממשלה.

מירי רגב: הם ערבבו קריטריונים, בשר וחלב ביחד.

מירי רגב: זאת בעיה.

מירי רגב: זה לא הולך כך.

מירי רגב: מה שצריך לעשות, א', אני קוראת לראש הממשלה – אני גם אדבר אתו – לדאוג שיישובי קו העימות לא ייפגעו בהטבות המס, ושמצבם יישאר כפי שהוא היום.

מירי רגב: אני מברכת על ועדת סופר שהוקמה, ועדת סופר צריכה לתת מענה ליישובים נוספים.

מירי רגב: ועדת סופר לא יכולה לגבור על חוק יישובי קו העימות.

מירי רגב: היא לא גוברת, שתתעסק באותם יישובים שהם לא קו העימות או לא עוטף עזה.

מירי רגב: אנחנו קוראים לשמור את המצב של יישובי קו העימות כמו שהוא.

מירי רגב: אני לא רוצה שנגיע למאבק ציבורי, אבל אם לא תהיה ברירה, אני מתחייבת פה להצטרף למאבק הציבורי הזה.

מירי רגב: אני חושבת שהוא נכון.

<קריאה: יישר כוח.

<קריאה: תרשמו את זה - - -

מירי רגב: אתה יודע שאני לא צריכה פרוטוקול כדי לעמוד מאחורי המילים שאני אומרת.

מירי רגב: אני מבקשת שמנהלת הוועדה תדבר עם מנהל הוועדה של ועדת הכספים, שנקיים דיון משותף עם ועדת הכספים.

מירי רגב: אני קוראת לכם, בוחבוט וסיון, כשאתם מדברים מחר עם יושב-ראש ועדת הכספים לקיים דיון משותף של ועדת הכספים וועדת הפנים בעניין הזה על הטבות המס והפגיעה בהטבות המס, וללכת על-פי הרציונל שהובלתי כרגע.

מירי רגב: בלי שום קשר לזה, אני מבקשת שתיזמו עם כל הגורמים הרלוונטיים הצעה לסדר במליאה של חברי הכנסת מכל ועדה אחרת, שיבוא שר האוצר לענות עליה.

מירי רגב: נביך גם אותו במליאת הכנסת בשבוע הבא.

מירי רגב: נעלה הצעה לסדר בעניין הזה.

מירי רגב: נחמן שי, אני בטוחה שהוא יצטרף אלי.

מירי רגב: נצטרף עוד חברי כנסת מכל סיעות הבית.

נחמן שי: את רוצה לעשות דיון במליאה?

מירי רגב: במליאה, כן.

מירי רגב: שיבוא שר האוצר ויסת

מירי רגב: כל לכל הציבור שלו - - -

נחמן שי: הוא לא יבוא, הוא ישלח את הסגן שלו.

מירי רגב: מבחינתי זה אותו דבר.

נחמן שי: אפשר בנאום בן דקה.

מירי רגב: נעלה דיון מסודר, כבר בשבוע הבא, הצעה לסדר, שיבואו כל הגורמים, יבוא השר, יעמוד מול כולם ויצטרך לענות על שאלות לא פשוטות.

מירי רגב: מה שהצעתי, נחמן, כשיצאת החוצה, הפתרון הוא כזה.

מירי רגב: קודם כול, אני מברכת על ועדת סופר, אין לי שום דבר נגדה.

מירי רגב: אבל אני אומרת לא לגעת כרגע בחוק של יישובי העימות ועוטף עזה, לא לגעת בהגדרות.

מירי רגב: זאת אומרת, להשאיר את 9 ק"מ ו-7 ק"מ, ובהם לא לגעת.

מירי רגב: ועדת סופר תטפל בקריטריונים שהם מ-7 ומ-9.

מירי רגב: ואז אנחנו לא פוגעים ביישובי קו העימות ועוטף עזה, לא נצטרך להסתכל בעיניים מושפלות כלפי מטה.

נחמן שי: מה זה 7 ומה זה 9?

מירי רגב: 7 ק"מ זה עוטף עזה, 9 ק"מ זה יישובי הצפון.

מירי רגב: זה החוק קובע.

מירי רגב: בהם לא לפגוע.

מירי רגב: זה לא השתנה מאז שהיית דובר צה"ל.

מירי רגב: היו אותם קריטריונים.

נחמן שי: המרחקים לא משתנים.

מירי רגב: לדעתי האוצר ונציג משרד המשפטים זה עושה שֶכל, זה לא פועל נגד הבג"ץ, זה הולך עם הבג"ץ.

מירי רגב: זה אומר לבג"ץ שבאלה לא נגענו, יש הסכמה לגבי יישובי העימות ועוטף עזה, ולגבי כל השאר, נראה איך מטפלים.

מירי רגב: שוב אני אומרת, אני רוצה לתת לכולם, אבל כשאתה נותן לכולם, כולם נפגעים.

מירי רגב: עדיף שתחזק כמה, מאשר כל הזמן תיתן לכולם ואף אחד מהם לא יתחזק.

מירי רגב: אני חושבת שזה הפתרון הנכון.

מירי רגב: אני מבקשת להכניס לתמונה גם את השר לפיתוח הנגב והגליל, את סילבן, שסיכום הדיון יגיע גם אליו, את שר האוצר, את ראש הממשלה, את כל ראשי יישובי - - -

יפעת קריב: כמובן שר הפנים הנכנס.

מירי רגב: שר הפנים כמובן, את כל יישובי קו העימות, את יושב-ראש ועדת הכספים.

מירי רגב: הצעה לסדר נגיש, נחמן, אתה ואני, נצרף חברים נוספים כבר בשבוע הבא, יגיע שר האוצר ויגיב.

מירי רגב: הוא יסתכל לכולם בעיניים בשבוע הבא ויגיד מה הוא חושב בעניין הזה.

מירי רגב: כפי שאמרתי לך, אני מתחייבת להצטרף למאבק, אם שר האוצר לא ישנה את השיטה שלו ואת המחטף שהוא עשה.

מירי רגב: לא לפגוע ביישובי העימות.

מירי רגב: כן להגדיל, אבל לא לפגוע ביישובי קו העימות.

יפעת קריב: אי-אפשר לקרוא לזה מחטף, אפשר לקרוא לזה הרחבה.

מירי רגב: אני סוגרת את הדיון הזה.